Document ID: 31995R2946

KOMISSION ASETUS (EY) N:o 2946/95,
annettu 18 päivänä joulukuuta 1995,
painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 ja lampaan- ja vuohenlihan tuottajapalkkiota koskevista yksityiskohtaisista soveltamissäännöistä annetun asetuksen (ETY) N:o 2700/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 5 artiklan 9 kohdan ja 28 artiklan,
ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89 (3), sellaisena kuin se on viimeksi muutettuna asetuksella (EY) N:o 1266/95 (4), ja erityisesti sen 1 artiklan 2 kohdan,
sekä katsoo, että
painaviksi ruhoiksi lihotettavien karitsojen määritelmää koskevat yksityiskohtaiset säännöt annettiin komission asetuksessa (ETY) N:o 2814/90 (5), sellaisena kuin se on viimeksi muutettuna asetuksella (EY) N:o 2583/95 (6),
niitä tuottajia koskevien palkkiohakemusten jättöpäivien yhdenmukaistamiseksi, jotka ovat oikeutettuja asetuksen (ETY) N:o 3901/89 1 artiklan 1 kohdan toisessa alakohdassa säädettyyn poikkeukseen tiettyihin rotuihin kuuluvien karitsojen osalta tietyillä maantieteellisillä alueilla, on tarpeen selventää edellytykset, joiden mukaisesti tuottajat voivat lihottaa karitsansa ennen markkinointivuoden alkua,
komission asetuksessa (ETY) N:o 2700/93 (7), sellaisena kuin se on viimeksi muutettuna asetuksella (EY) N:o 279/94 (8), ja erityisesti sen 2 artiklassa annettiin lampaan- ja vuohenlihan tuottajapalkkiota koskevat yksityiskohtaiset soveltamissäännöt; uuhista, joiden karitsat lihotetaan painaviksi ruhoiksi, myönnettäviä palkkioita koskevien säännösten hallinnoinnin parantamiseksi on tarpeen, että komissio saa vuosittain tiedot jäsenvaltioissa olevien uuhikatraiden, joista voidaan myöntää palkkio, koosta ja alueellisesta sijainnista; tämän vuoksi olisi mukautettava asetuksen (ETY) N:o 2700/93 liite, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2814/90 2 artiklan 1 kohdan kolmas alakohta seuraavasti:
"Jäsenvaltiot voivat kuitenkin päättää, että palkkiohakemukset on jätettävä määritellyn kauden kuluessa markkinointivuoden alkua edeltävän marraskuun 1 päivän ja seuraavan maaliskuun 31 päivän välisenä aikana. Tässä tapauksessa tuottajan on ilmoitettava toimivaltaiselle viranomaiselle viimeistään päivänä, jona karitsointi alkaa, ensimmäisen alakohdan luetelmakohdissa tarkoitetut tiedot. Tässä ilmoituksessa on viitattava sen markkinointivuoden palkkiohakemukseen, jota ilmoitus koskee."
2 artikla
Muutetaan asetus (ETY) N:o 2700/93 seuraavasti:
a) Korvataan liite tämän asetuksen liitteillä I ja II.
b) Korvataan 2 artikla seuraavasti:
"Tiedonannot
Jäsenvaltioiden on annettava komissiolle tiedoksi:
- kunkin vuoden heinäkuun 31 päivään mennessä 1 artiklan 2 kohdassa säädettynä aikana esitettyjä palkkiohakemuksia koskevat tiedot. Tätä varten niiden on käytettävä lomakkeita, joiden mallit esitetään liitteessä I.
- edellä mainittua määräaikaa seuraavan vuoden heinäkuun 31 päivään mennessä 1 artiklan 2 kohdassa säädettynä aikana tiedot sellaisten uuhien lukumäärästä, joista voidaan myöntää painaviksi ruhoiksi karitsoita koskeva palkkio. Tätä varten niiden on käytettävä lomakkeita, joiden mallit esitetään liitteessä II.
Edellä olevissa luetelmakohdissa tarkoitetut tiedot on pyynnöstä annettava lampaan- ja vuohenliha-alan virallisten tilastojen laadinnasta vastaavien kansallisten viranomaisten käyttöön."
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1996 ja sitä seuraavien markkinointivuosien palkkiohakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1995.

Labels: 17
6